Rizman Ruzaini

Rizman Ruzaini ialah sebuah jenama fesyen dan pasangan duo pereka fesyen dari Malaysia. Ia dimiliki oleh Rizman Nordin dan Ruzaini Jamil. Rekaan fesyen mereka pernah diperagakan oleh beberapa artis luar Malaysia dalam persembahan antarabangsa seperti Naomi Campbell dan Lady Gaga.

Rizman Ruzaini terpilih menjadi pereka busana bagi pasukan Malaysia dalam upacara pembukaan Sukan Olimpik 2024 di Paris, Perancis.

 Pemilik 

 Rizman Nordin 
Rizman Nordin dilahirkan pada 1984 di Georgetown, Pulau Pinang, Malaysia. Beliau ialah seorang alumni Universiti Teknologi MARA dalam pengajian sarjana muda rekaan fesyen. Beliau berkahwin dengan Nurida Suraya pada 13 September 2019.

 Ruzaini Jamil 
Wan Mohd Ruzaini Wan Jamil dilahirkan pada 1984 di Taiping, Perak, Malaysia. Beliau ialah seorang alumni Universiti Teknologi MARA dalam pengajian sarjana muda rekaan fesyen. Beliau berkahwin dengan Hidayati Yahya pada 5 Februari 2016.

 Anugerah dan pencapaian 
Rizman Ruzaini telah memenangi anugerah jenama tahunan dan anugerah pencapaian terbaik dalam Anugerah Fesyen Kuala Lumpur 2023. Rizman Ruzaini juga pernah memenangi anugerah pereka fesyen paling popular pada Anugerah Bintang Popular Berita Harian bagi edisi 2009, 2010 dan 2011.

 Rujukan 

Kategori:Pereka fesyen Malaysia
Kategori:Jenama Malaysia